
Descripció (context + repte)
Un president rebut amb honors en un país que tenia l'obligació legal de detenir-lo per crims de guerra (Ulan Bator, setembre del 2024). El repte de la càpsula és entendre d'on surten les regles de la guerra i per què costa tant fer-les complir, resseguint la guerra que les va fer necessàries: com entre 1939 i 1945 una guerra va deixar de tenir límits (la Blitzkrieg, les fàbriques que la van decidir, les ciutats cremades del Pacífic, la rereguarda mobilitzada, Hiroshima) i què es va inventar el 1945 perquè no es repetís (Nuremberg, l'ONU, Bretton Woods). I llegir-ho tot a l'original: divuit documents, de l'acord de Munic a la resolució 2417 del Consell de Seguretat, amb el fet, el parer i el senyal de cada un.
Relacionada amb: la càpsula 6 (🔥 Com es passa de l'odi al genocidi?), que la precedeix; la càpsula 8 (🧱 Anem cap a una nova Guerra Freda?), que la continua.
Producte final a la llibreta: El dossier de la càpsula a la llibreta, amb la sessió 9 com a peça de tancament: l'exposició transversal (format PAU) que respon la pregunta de la càpsula amb tres sessions citades, el manifest per la resolució 2417 i l'ahir i avui que aplica les tres preguntes del dret humanitari (què protegeix, qui el fa complir, què passa quan no es compleix) a un conflicte obert, sense veredicte i dient què caldria saber.
Competències específiques de l'àrea
🧭 Situar
CE1 Cercar, tractar i comunicar informació procedent de diferents mitjans i fonts historiogràfiques, tant analògics com digitals, i analitzar-la críticament per adquirir consciència de la diversitat d'interpretacions existents sobre els fets i els processos històrics i aplicar les metodologies bàsiques de la recerca històrica. · 28 activitats (s1 · s2 · s3 · s4 · s5 · s6 · s7 · s8 · s9)
CE7 Identificar els principals processos històrics contemporanis, comparar-ne els trets i les interrelacions i investigar-ne les causes i les conseqüències, mitjançant l'anàlisi i el comentari crític d'aproximacions historiogràfiques, per inferir-ne la influència en l'actualitat i preveure'n els possibles desenvolupaments futurs. · 11 activitats (s1 · s2 · s3 · s5 · s6 · s7 · s8 · s9)
🔍 Investigar
CE2 Investigar i comparar diferents moviments revolucionaris i altres processos de canvi, ruptura i transformació històrica de l'època contemporània, per argumentar i debatre sobre la seva contribució al desenvolupament de les identitats col·lectives, a la conquesta de les llibertats i a la consolidació dels drets humans i dels sistemes democràtics. · 3 activitats (s2 · s6 · s8)
CE5 Reconèixer els reptes i els problemes socialment més rellevants de l'actualitat, analitzant-ne l'origen, les causes i l'interès històric, així com les implicacions i conseqüències presents i futures, a través del contrast de fonts i de mitjans de comunicació, per elaborar i exposar judicis personals des d'una actitud d'alerta, crítica i compromesa amb l'acció i la millora de la societat. · 12 activitats (s1 · s2 · s3 · s4 · s5 · s7 · s8 · s9)
CE8 Incorporar la perspectiva de gènere a l'estudi de la història contemporània, mitjançant l'anàlisi multidisciplinària de la presència de les dones en tots els àmbits socials, i la investigació de les seves mobilitzacions i lluites polítiques, per denunciar i combatre les desigualtats i els estereotips, ressituar-la a la història i generar una actitud proactiva de cara a aconseguir la igualtat efectiva entre totes les persones. · 2 activitats (s6)
✍️ Explicar
CE4 Examinar els canvis i les permanències en l'organització social de la població, en les relacions socials i en l'acció d'individus o grups, incorporant visions i perspectives contraposades i investigant-ne les aportacions als diversos processos de canvi, per adoptar una posició crítica i solidària davant les desigualtats socials, la intolerància i les situacions de discriminació, i contribuir a la consecució de comunitats més justes i cohesionades. · 6 activitats (s4 · s6)
CE6 Analitzar els canvis demogràfics, econòmics, socials i culturals relacionats amb el desenvolupament dels sistemes econòmics característics de l'època contemporània, per interpretar i valorar les seves repercussions socials i ambientals i adoptar compromisos envers la sostenibilitat, la defensa dels drets socials i l'accés universal als recursos bàsics. · 2 activitats (s4 · s6)
🌍 Participar
CE3 Adquirir una visió global de l'evolució de les relacions i dels conflictes internacionals durant els segles XIX, XX i principi del XXI, per mitjà de fonts històriques fiables, per analitzar-ne de forma crítica les causes i conseqüències, reconèixer les víctimes i desenvolupar una cultura de la pau basada en els valors universals de la llibertat, la justícia i la igualtat. · 17 activitats (s1 · s2 · s3 · s4 · s5 · s7 · s8 · s9)
Cada competència porta les activitats de la càpsula que l'evidencien, comptades pel criteri d'avaluació que duen. Els quatre blocs són l'agrupació cognitiva d'Ideorum; les competències i els criteris són els del decret, i no s'hi reparteixen a parts iguals.
Competències transversals
	Competència transversal
	Com hi contribueix (annex 4)
	Sessions

	Competència ciutadana
	Implicar-se en la comunitat i defensar la dignitat de les persones en un context de sostenibilitat; consciència cívica i global, cultura de la pau i equitat.
	s1 · s2 · s3 · s4 · s5 · s6 · s7 · s8 · s9

	Competència personal, social i d'aprendre a aprendre
	Autoregulació de l'aprenentatge, autoconeixement i autoestima, benestar emocional i treball en equip.
	s1 · s2 · s3 · s4 · s5 · s6 · s7 · s8 · s9



Les glosses són les de l'annex 4 del Decret 175/2022 (ESO). Al Batxillerat serveixen per assenyalar què entrena la càpsula, no com a referent d'avaluació: el Decret 171/2022 no en numera criteris propis.
Objectius d'aprenentatge i criteris d'avaluació
	Objectiu (capacitat + saber + finalitat)
	Criteris d'avaluació (acció + saber + context)

	Llegir a l'original les fonts de la guerra i de les normes (l'article 3 de Ginebra i el reglament de la Haia, l'acord de Munic i Churchill als Comuns, Churchill i la Directiva 21, Roosevelt i Stalin, la congelació dels actius japonesos i la nota de Hull, Churchill i Hardie, l'Estatut dels Jueus de Vichy, Szilard i la Declaració de Potsdam, la Carta de Nuremberg i la resolució «Units per la pau», el Protocol I i la resolució 2417) distingint el fet, el parer i el senyal, contrastant interpretacions (el debat d'Hiroshima) i usant el vocabulari de la disciplina en telegrames, titulars, reescriptures i cartes amb termes encastats.
	1.1 Adquirir consciència de la diversitat d'interpretacions historiogràfiques per mitjà de l'ús contrastat i crític de fonts i punts de vista diferents sobre un mateix fet o procés històric.
1.2 Utilitzar les metodologies bàsiques de la disciplina aplicant estratègies de cerca, selecció, anàlisi, interpretació i elaboració d'informació històrica.
1.3 Comunicar i transferir els coneixements adquirits mitjançant recursos expressius que incorporin formats i llenguatges diversos, emprant les opcions de gestió i presentació de la informació que ofereixen els mitjans i entorns digitals.
1.4 Incorporar i usar adequadament el vocabulari específic de la història contemporània mitjançant la lectura activa, l'elaboració de textos escrits, les intervencions orals i les produccions audiovisuals, construint progressivament un discurs precís, rigorós i inclusiu.

	Explicar les relacions internacionals del 1938 al 1945 com a equilibris de poder i sistemes d'aliances (Munic, el pacte germano-soviètic, la Gran Aliança, els fronts del gir), relacionar els factors que fan que una guerra es torni total (el mètode, l'economia, la guerra sense front, la rereguarda, la bomba) i valorar els esforços internacionals per la pau i els drets humans (Ginebra, Nuremberg, l'ONU, el CICR, la resolució 2417) amb propostes de cultura de pau (la decisió de Mongòlia, el manifest).
	3.1 Comprendre l'evolució de les relacions internacionals en l'època contemporània mitjançant l'estudi de casos i l'explicació dels equilibris de poder, els sistemes d'aliances i les situacions de dependència i primacia internacional.
3.2 Relacionar de manera argumentada els múltiples factors que provoquen determinats conflictes del món contemporani, com les guerres mundials, la guerra freda o el terrorisme i el ciberterrorisme, mitjançant la identificació i l'anàlisi comparativa de fonts fiables, identificant, si escau, les notícies falses o desinformacions.
3.3 Valorar els esforços internacionals per mantenir la pau i fer complir els drets humans, per mitjà del reconeixement de la tasca que fan a aquest respecte diferents institucions, organitzacions civils i individus particulars, i la importància de la preservació de la memòria històrica i el reconeixement de les víctimes.
3.4 Defensar, mitjançant propostes d'acció coherents i ben argumentades des del punt de vista històric, la importància de resoldre els conflictes mitjançant la no-violència, desenvolupant una cultura de pau basada en valors universals com la llibertat, la justícia i la igualtat.

	Analitzar canvis i permanències en la societat en guerra (l'economia de guerra, les dones a la fàbrica i el 1945, col·laboració i resistència), prendre consciència de les desigualtats i de qui va pagar el cost (el front oriental, els presoners, els civils de Tòquio i d'Hiroshima) incloent les visions dels que van posar els morts, amb perspectiva de gènere (el servei obligatori femení, Hardie, la Rosie desmobilitzada) i posició crítica davant del totalitarisme i dels mecanismes de defensa dels drets humans.
	4.1 Analitzar canvis i permanències en la societat contemporània, atenent processos de llarga durada com els cicles vitals i els modes de vida, identificant els mecanismes de control i domini i els escenaris de lluita per la dignitat i contra la discriminació de diversos col·lectius.
4.2 Prendre consciència de les desigualtats socials i les situacions de discriminació a partir de l'anàlisi històrica i el debat sobre els canvis en les relacions socials, i de les condicions de vida i aspiracions dels sectors més desfavorits de la societat.
4.3 Incloure les visions, els relats i els interessos de diferents col·lectius i agents socials en l'anàlisi dels processos històrics, posant en relació contextos propers amb interpretacions globals i incorporant-hi protagonistes de diferents gèneres, classes, edats, condicions i procedències.
4.4 Adoptar una posició crítica i empàtica davant de les desigualtats socials i les situacions de discriminació dels grups històricament invisibilitzats, a través del coneixement i la presa de contacte amb organismes, moviments socials i persones que contribueixin o hagin contribuït a processos concrets de canvi i millora social.
8.1 Introduir la perspectiva de gènere en l'observació i l'anàlisi dels esdeveniments i processos històrics del món contemporani, identificant i qüestionant els mecanismes de dominació que han generat i mantingut la desigualtat entre homes i dones.
8.2 Mostrar una actitud proactiva en relació amb l'assoliment de la igualtat efectiva entre totes les persones a través del reconeixement de la presència i la rellevància històrica de les dones, l'anàlisi de les lluites del feminisme a favor de l'emancipació i l'equiparació de drets, i la identificació de moviments, causes i lideratges en pro de l'equitat de gènere i d'opció afectivosexual.
2.3 Reconèixer i valorar les característiques i els principis dels règims democràtics per mitjà del contrast amb els trets específics dels diferents règims totalitaris que s'han succeït al llarg de la història contemporània.
2.4 Explicitar mecanismes de defensa dels drets humans i de participació ciutadana, rebutjant qualsevol sistema polític basat en la injustícia, la discriminació o el domini.

	Identificar els conflictes i reptes del món actual llegits amb les eines de la càpsula (Ucraïna, Gaza, el Sudan, el rearmament nuclear, l'ONU dels vuitanta anys), valorant críticament la informació i la desinformació (Volgograd 2023, «Munic» com a analogia, el «doble raser»), analitzar l'economia de guerra com a sistema (la producció que va decidir la guerra, Bretton Woods) i argumentar la rellevància dels processos del 1939-1945 per al present (el 6 d'agost, el 1945 com a origen de les normes).
	5.1 Identificar la situació dels principals conflictes, reptes i problemes del món actual, elaborant i exposant treballs de síntesi o projectes en què s'analitzi i avaluï la informació de diferents fonts i mitjans de comunicació.
5.3 Desenvolupar la capacitat d'anàlisi d'informació per afrontar diferents punts de vista, identificar la desinformació i elaborar arguments complexos, tot valorant críticament els problemes socials i cercant-ne els antecedents i les explicacions històriques.
6.1 Identificar i explicar l'origen històric, la naturalesa i els trets dels sistemes econòmics contemporanis, analitzant-ne els cicles de creixement i crisi, i reflexionant de manera informada i crítica sobre els límits del creixement i el desenvolupament sostenible.
6.2 Analitzar i valorar les conseqüències econòmiques, socials, polítiques i culturals dels sistemes econòmics contemporanis, especialment aquelles relacionades amb les condicions de vida dels diferents grups socials, la desigualtat en l'accés als recursos bàsics, la pobresa, la dependència a escala mundial i el deteriorament mediambiental, mitjançant el contrast i la interpretació de documents, dades i material gràfic.
7.1 Analitzar les causes, el desenvolupament i les conseqüències per al present de processos rellevants de la història contemporània, per mitjà de l'anàlisi i el comentari crític de fonts, dades, mapes i altre material gràfic i documental.
7.2 Interpretar i argumentar la rellevància dels processos històrics més importants del món contemporani, tals com el nacionalisme, l'imperialisme, el parlamentarisme, la construcció de la Unió Europea o el fenomen de la globalització, desenvolupant la capacitat de pensar històricament.



Sabers
	Bloc de sabers
	Sabers de la càpsula

	aproximacio · Aproximació a la història contemporània
	Selecció, descripció i anàlisi crítica de fonts històriques: Aplicació de mètodes de reconstrucció del passat, amb anàlisi i comparació de textos historiogràfics. · Revisió crítica de l'ús de conceptes com pau, conflicte o pobresa.
Construcció de narratives sobre el passat: Identificació de causes-conseqüències, canvi-continuïtat i rellevància històrica aplicada a esdeveniments contemporanis.

	societats-temps · Societats en el temps
	Organismes i institucions per la pau: De la Societat de Nacions a l'Organització de les Nacions Unides.
Equilibris de poder i sistemes d'aliances: Explicació de l'abast de la crisi dels anys trenta. · Anàlisi del sorgiment de les organitzacions de pau. · Interpretació del nou món multipolar.
El món en guerra: Anàlisi de la Gran Guerra, Segona Guerra Mundial i guerra freda. · Interpretació dels conflictes del final del segle XX.
Feixismes i règims dictatorials al segle XX: Argumentació crítica sobre els mecanismes de control i les persecucions ideològiques i ètniques. · Estudi de l'Holocaust i altres genocidis contemporanis, evitant comparacions ahistòriques.
Repartiment del món: imperialisme i colonialisme: Ús de documents, mapes i cartografia digital. · Recerca sobre els conflictes provocats pel repartiment dels territoris i per la descolonització.
Mobilització de les dones, sufragisme i feminisme: Investigació sobre la mobilització de les dones. · Anàlisi de l'evolució de la condició femenina al llarg de l'època contemporània. · Reconeixement del paper de les dones com a subjectes de la història.
Canvis i permanències en l'organització social: Anàlisi de les condicions de vida durant l'edat contemporània. · Valoració argumentada de l'evolució dels grups subordinats, marginats i minories socials.

	reptes-mon-actual · Reptes del món actual
	Conflictes permanents i conflictes oblidats: Localització i descripció: la guerra interminable. · Anàlisi del tractament informatiu en canals formals i informals.

	compromis-civic · Compromís cívic
	Organitzacions internacionals que aspiren al manteniment de la pau: Èxits, fracassos i reptes de futur. · Promoció de la cultura de pau i foment del diàleg i la cooperació. · Desenvolupament d'un pensament crític que promogui la transformació de les desigualtats.
Ciutadania global i ciutadania ètica digital: Elaboració de treballs que eduquin en ciutadania global. · Presa de consciència crítica davant les informacions falses i les desinformacions.



Desenvolupament de la situació d'aprenentatge
Metodologia: indagació a partir d'una font primària per sessió; «pantalla = brúixola, llibreta = aprenentatge»; graduació per nivells. Agrupaments: només individual (81), segons el mode de cada activitat. Temporització: 9 sessions de 50 min (450 min en total), més la portada. Materials: web Ideorum (brúixola), llibreta (producció) i la font primària de L'Arxiu de cada sessió, més un vídeo per sessió.
Els documents de L'Arxiu (18)
	S.
	Document
	Autor
	On és l'original

	1
	Article 3 comú de les quatre Convencions de Ginebra 
· Ginebra, 12 d'agost de 1949
	Conferència diplomàtica de Ginebra (59 Estats)
	en.wikisource.org

	1
	IV Convenció de la Haia sobre les lleis i els usos de la guerra terrestre, reglament annex, articles 22, 23 i 25 
· La Haia, 18 d'octubre de 1907
	Segona Conferència de la Pau de la Haia (44 Estats)
	avalon.law.yale.edu

	2
	Acord de Munic 
· Munic, 29 de setembre de 1938
	Alemanya, el Regne Unit, França i Itàlia (Hitler, Chamberlain, Daladier, Mussolini)
	avalon.law.yale.edu

	2
	Discurs de Winston Churchill a la Cambra dels Comuns en el debat sobre l'acord de Munic 
· Londres, 5 d'octubre de 1938
	Winston Churchill, diputat conservador per Epping, sense càrrec al govern
	api.parliament.uk

	3
	Primer discurs de Winston Churchill com a primer ministre a la Cambra dels Comuns («Sang, esforç, llàgrimes i suor») 
· Londres, 13 de maig de 1940
	Winston Churchill, primer ministre del Regne Unit
	api.parliament.uk

	3
	Directiva núm. 21, «Cas Barba-roja» 
· Quarter general del Führer, 18 de desembre de 1940
	Adolf Hitler, Führer i comandant en cap de la Wehrmacht (secret; nou còpies)
	en.wikisource.org

	4
	Xerrada radiofònica de Franklin D. Roosevelt: «l'arsenal de la democràcia» 
· Washington, 29 de desembre de 1940
	Franklin D. Roosevelt, president dels Estats Units
	en.wikisource.org

	4
	Informe de Stalin al Soviet de Moscou en el 25è aniversari de la Revolució 
· Moscou, 6 de novembre de 1942 (tretze dies abans de l'operació Urà)
	Ióssif Stalin, president del Consell de Comissaris del Poble i comandant suprem
	marxists.org

	5
	Declaració sobre l'ordre executiva que congela els actius japonesos i xinesos als Estats Units (ordre executiva 8832) 
· Washington, 26 de juliol de 1941
	Franklin D. Roosevelt, president dels Estats Units (declaració de la Casa Blanca)
	presidency.ucsb.edu

	5
	Nota de Hull: esbós de base proposada per a un acord entre els Estats Units i el Japó 
· Washington, 26 de novembre de 1941
	Cordell Hull, secretari d'Estat dels Estats Units, lliurada als ambaixadors Nomura i Kurusu
	en.wikisource.org

	6
	Discurs de Winston Churchill a la Cambra dels Comuns sobre el màxim esforç nacional (el servei obligatori de les dones), i la rèplica de la diputada Agnes Hardie 
· Londres, 2 de desembre de 1941
	Winston Churchill, primer ministre, i Agnes Hardie, diputada laborista per Glasgow Springburn
	api.parliament.uk

	6
	Llei del 3 d'octubre de 1940 sobre l'estatut dels jueus (l'Estatut dels Jueus de Vichy) 
· Vichy, 3 d'octubre de 1940 (Journal officiel del 18 d'octubre)
	Philippe Pétain, mariscal de França, cap de l'Estat francès, i el Consell de Ministres
	fr.wikisource.org

	7
	Declaració de Potsdam: proclamació que defineix les condicions de la rendició del Japó 
· Potsdam, 26 de juliol de 1945
	Els caps de govern dels Estats Units (Harry S. Truman), el Regne Unit (Winston Churchill) i la Xina (Chiang Kai-shek)
	history.state.gov

	7
	Petició al president dels Estats Units (la petició de Szilard) 
· 17 de juliol de 1945 (l'endemà de la prova Trinity)
	Leo Szilard i 69 científics més del projecte Manhattan (Laboratori Metal·lúrgic de Chicago)
	en.wikisource.org

	8
	Carta del Tribunal Militar Internacional (Carta de Nuremberg), articles 6, 7 i 8 
· Londres, 8 d'agost de 1945
	Els governs dels Estats Units, el Regne Unit, l'URSS i la República Francesa (Acord de Londres)
	avalon.law.yale.edu

	8
	Resolució 377 (V) de l'Assemblea General de les Nacions Unides, «Units per la pau» 
· Nova York, 3 de novembre de 1950
	Assemblea General de les Nacions Unides (52 vots a favor, 5 en contra, 2 abstencions)
	un.org

	9
	Protocol addicional I a les Convencions de Ginebra, articles 48, 51 i 52 
· Ginebra, 8 de juny de 1977 (en vigor el 7 de desembre de 1978)
	Conferència diplomàtica sobre la reafirmació i el desenvolupament del dret internacional humanitari (Ginebra, 1974-1977)
	en.wikisource.org

	9
	Resolució 2417 (2018) del Consell de Seguretat de les Nacions Unides, sobre la protecció dels civils en els conflictes armats (la fam com a mètode de guerra) 
· Nova York, 24 de maig de 2018
	Consell de Seguretat de les Nacions Unides (aprovada per unanimitat, 15 vots a favor, a la sessió 8267)
	documents.un.org



Activitats d'aprenentatge i d'avaluació · les 4 fases
	Fase
	Què hi ha a la càpsula

	🧭 Situar


Activitats inicials


Què en sé?
	· La portada de la càpsula: la pregunta motora i amb què n'ha de sortir l'alumnat
· El sondeig d'idees prèvies de cada sessió (27 preguntes en total)
· «Desmuntant tòpics»: 9 tòpics que l'alumnat sol portar de casa, un per sessió
· 10 activitats de Situar (a totes les sessions)

	🔍 Investigar


Activitats de desenvolupament


Què estic aprenent?
	· La lectura de cada sessió, processada a la llibreta (no copiada)
· L'Arxiu: 18 documents originals, amb enllaç a la font
· Un vídeo per sessió (9 de 9)
· 27 activitats de Investigar (a totes les sessions)

	✍️ Explicar


Activitats de síntesi i estructuració


Què he après?
	· La fitxa de dades (9 de 9 sessions)
· El tancament de cada sessió: síntesi i pregunta oberta (9 de 9)
· El quiz formatiu: 27 preguntes amb explicació de la resposta
· 23 activitats de Explicar (a totes les sessions)

	🌍 Participar


Activitats d'aplicació i transferència


Com sé que ho he après?
	· El producte final a la llibreta (sessió 9)
· 21 activitats de Participar (a totes les sessions)



Els 4 blocs cognitius d'Ideorum coincideixen amb les 4 fases d'activitat del model, i cada sessió les recorre totes quatre. La graella de sota diu quina activitat és de quina fase.
Què en sé? Els tòpics que la càpsula desmunta (9)
s1. «A la guerra tot s'hi val: parlar de crims de guerra és una hipocresia, perquè la guerra mateixa és el crim.»
s2. «Si les democràcies s'haguessin plantat el 1938, la guerra s'hauria evitat: Chamberlain i Daladier eren simplement uns covards que van regalar Europa a Hitler.»
s3. «La batalla d'Anglaterra la va guanyar un grapat de pilots herois que, gairebé sense avions, van aturar tots sols una Luftwaffe molt superior.»
s4. «La Unió Soviètica va guanyar sola la guerra contra Hitler: va posar els morts i les fàbriques, i els aliats occidentals van esperar fins al 1944 per arribar quan tot ja estava decidit.»
s5. «Pearl Harbor va ser un atac traïdor i sense motiu contra un país en pau: el Japó va començar la guerra del no-res.»
s6. «Vichy no era França: Pétain era un titella que feia el que manaven els alemanys, i la França de debò era la que resistia.»
s7. «Hiroshima va ser la pitjor matança de civils des de l'aire de tota la guerra: abans de la bomba atòmica, cap bombardeig no havia matat tanta gent d'un sol cop.»
s8. «L'ONU no serveix per a res: no ha evitat cap guerra i les grans potències fan el que volen.»
s9. «Les lleis de la guerra les fan complir les grans potències quan els convé i les ignoren quan no: són un instrument dels forts contra els febles.»
Graella d'activitats, sessió a sessió
Sessió 1. El cas — les regles de la guerra, avui (9 activitats)
	#
	Activitat
	Bloc
	Nivell
	Mode
	Criteri

	1
	Cent seixanta anys de regles, en una ratlla
	Situar
	🎏 Aprenent
	individual
	CE1 · 1.2

	2
	L'article 3 amb lupa (lectura de font)
	Investigar
	🎏 Aprenent
	individual
	CE1 · 1.4

	3
	Quatre crims, una taula
	Explicar
	🎏 Aprenent
	individual
	CE1 · 1.4

	4
	«No és il·limitat» (comentari de font)
	Investigar
	🎠 Intermedi
	individual
	CE1 · 1.1

	5
	Ulan Bator, 2 de setembre de 2024: ets el govern de Mongòlia
	Participar
	🎠 Intermedi
	individual
	CE3 · 3.3

	6
	Per què «tot s'hi val» és fals (desmuntant el tòpic)
	Explicar
	🎠 Intermedi
	individual
	CE3 · 3.4

	7
	Qui signa i qui no hi és (comentari d'imatge)
	Investigar
	🎢 Avançat
	individual
	CE7 · 7.1

	8
	Un tribunal per als febles?
	Participar
	🎢 Avançat
	individual
	CE5 · 5.3

	9
	Ahir i avui: un atac, tres principis
	Participar
	🎢 Avançat
	individual
	CE5 · 5.1



Sessió 2. El camí cap a la guerra i l'expansió nazi (9 activitats)
	#
	Activitat
	Bloc
	Nivell
	Mode
	Criteri

	1
	Divuit mesos, en una ratlla
	Situar
	🎏 Aprenent
	individual
	CE3 · 3.1

	2
	L'acord de Munic amb lupa (lectura de font)
	Investigar
	🎏 Aprenent
	individual
	CE1 · 1.2

	3
	De Munic a Danzig: la cadena
	Explicar
	🎏 Aprenent
	individual
	CE3 · 3.2

	4
	El paper de Heston (comentari d'imatge)
	Investigar
	🎠 Intermedi
	individual
	CE7 · 7.1

	5
	Munic, llegit dues vegades
	Investigar
	🎠 Intermedi
	individual
	CE1 · 1.1

	6
	Per què «covards» no explica res (desmuntant el tòpic)
	Explicar
	🎠 Intermedi
	individual
	CE2 · 2.3

	7
	Londres, 28 de setembre de 1938: ets Chamberlain
	Participar
	🎢 Avançat
	individual
	CE3 · 3.1

	8
	Moscou, 24 de desembre de 1989: la notícia del protocol
	Explicar
	🎢 Avançat
	individual
	CE1 · 1.4

	9
	Ahir i avui: quan algú diu «això és Munic»
	Participar
	🎢 Avançat
	individual
	CE5 · 5.3



Sessió 3. La guerra llampec i el domini de l'Eix (9 activitats)
	#
	Activitat
	Bloc
	Nivell
	Mode
	Criteri

	1
	Nou campanyes, en dies
	Situar
	🎏 Aprenent
	individual
	CE1 · 1.3

	2
	Churchill amb lupa (lectura de font)
	Investigar
	🎏 Aprenent
	individual
	CE1 · 1.2

	3
	Per què la velocitat no decideix (esquema 1-3-1)
	Explicar
	🎏 Aprenent
	individual
	CE3 · 3.2

	4
	Sota l'ala del Heinkel (comentari d'imatge)
	Investigar
	🎠 Intermedi
	individual
	CE7 · 7.1

	5
	La Directiva 21 (comentari de font)
	Investigar
	🎠 Intermedi
	individual
	CE1 · 1.1

	6
	Per què «els pocs» no expliquen la batalla d'Anglaterra (desmuntant el tòpic)
	Explicar
	🎠 Intermedi
	individual
	CE7 · 7.1

	7
	Tres titulars, tres girs
	Explicar
	🎢 Avançat
	individual
	CE1 · 1.4

	8
	L'enigma dels tancs
	Investigar
	🎢 Avançat
	individual
	CE1 · 1.2

	9
	Ahir i avui: la velocitat que enganya
	Participar
	🎢 Avançat
	individual
	CE5 · 5.1



Sessió 4. El gir: Stalingrad, El Alamein, Normandia (9 activitats)
	#
	Activitat
	Bloc
	Nivell
	Mode
	Criteri

	1
	Cinc països, tres anys, un gràfic
	Situar
	🎏 Aprenent
	individual
	CE6 · 6.1

	2
	L'arsenal de la democràcia amb lupa (lectura de font)
	Investigar
	🎏 Aprenent
	individual
	CE1 · 1.2

	3
	De la fàbrica al front: la cadena del gir
	Explicar
	🎏 Aprenent
	individual
	CE3 · 3.2

	4
	Roosevelt i Stalin: dos governs, una mateixa idea
	Investigar
	🎠 Intermedi
	individual
	CE1 · 1.1

	5
	Els fronts del gir, en un croquis
	Situar
	🎠 Intermedi
	individual
	CE3 · 3.1

	6
	Per què «l'URSS va guanyar sola» és mitja veritat (desmuntant el tòpic)
	Explicar
	🎠 Intermedi
	individual
	CE4 · 4.3

	7
	Compta les fileres (comentari d'imatge)
	Investigar
	🎢 Avançat
	individual
	CE4 · 4.3

	8
	Volgograd, 2 de febrer de 2023: el passat com a autorització
	Participar
	🎢 Avançat
	individual
	CE5 · 5.3

	9
	Ahir i avui: el «factor demogràfic»
	Participar
	🎢 Avançat
	individual
	CE4 · 4.2



Sessió 5. La guerra al Pacífic (9 activitats)
	#
	Activitat
	Bloc
	Nivell
	Mode
	Criteri

	1
	Deu anys abans que a Europa, en una ratlla
	Situar
	🎏 Aprenent
	individual
	CE3 · 3.1

	2
	Congelar el Japó, amb lupa (lectura de font)
	Investigar
	🎏 Aprenent
	individual
	CE1 · 1.2

	3
	Cinc atacs, dues columnes
	Explicar
	🎏 Aprenent
	individual
	CE1 · 1.4

	4
	L'oferta que no es podia acceptar (comentari de font)
	Investigar
	🎠 Intermedi
	individual
	CE1 · 1.1

	5
	La foto de Tòquio: vertader o fals
	Investigar
	🎠 Intermedi
	individual
	CE7 · 7.1

	6
	Per què «sense motiu» amaga la meitat (desmuntant el tòpic)
	Explicar
	🎠 Intermedi
	individual
	CE3 · 3.2

	7
	Tòquio, 27 de novembre de 1941: el telegrama del Ministeri
	Explicar
	🎢 Avançat
	individual
	CE1 · 1.3

	8
	Les sancions són una forma de guerra?
	Participar
	🎢 Avançat
	individual
	CE5 · 5.3

	9
	Ahir i avui: l'embargament com a arma
	Participar
	🎢 Avançat
	individual
	CE5 · 5.1



Sessió 6. La rereguarda: economia de guerra, dones a la fàbrica, ocupació i resistència (9 activitats)
	#
	Activitat
	Bloc
	Nivell
	Mode
	Criteri

	1
	Les dones a la feina, en tres dates
	Situar
	🎏 Aprenent
	individual
	CE6 · 6.2

	2
	Churchill i Hardie amb lupa (lectura de font)
	Investigar
	🎏 Aprenent
	individual
	CE1 · 1.2

	3
	Col·laborar, resistir, o ni una cosa ni l'altra
	Explicar
	🎏 Aprenent
	individual
	CE4 · 4.1

	4
	El torn de la senyora Cheatle, 1942 i avui
	Investigar
	🎠 Intermedi
	individual
	CE8 · 8.1

	5
	Carta de Sheffield, gener del 1942
	Participar
	🎠 Intermedi
	individual
	CE8 · 8.2

	6
	Per què «Vichy no era França» no aguanta els documents (desmuntant el tòpic)
	Explicar
	🎠 Intermedi
	individual
	CE4 · 4.2

	7
	Què vol dir «total» (esquema 1-3-1)
	Explicar
	🎢 Avançat
	individual
	CE7 · 7.1

	8
	Prefectura de Lió, 19 d'octubre de 1940: ets el cap de personal
	Participar
	🎢 Avançat
	individual
	CE2 · 2.4

	9
	Ahir i avui: fins on pot arribar l'Estat
	Participar
	🎢 Avançat
	individual
	CE4 · 4.4



Sessió 7. Hiroshima i el començament de l'era nuclear (9 activitats)
	#
	Activitat
	Bloc
	Nivell
	Mode
	Criteri

	1
	De la carta d'Einstein al Missouri, en una ratlla
	Situar
	🎏 Aprenent
	individual
	CE3 · 3.2

	2
	«Destrucció immediata i total», amb lupa (lectura de font)
	Investigar
	🎏 Aprenent
	individual
	CE1 · 1.2

	3
	Per què es va llançar: la cadena
	Explicar
	🎏 Aprenent
	individual
	CE3 · 3.2

	4
	Avisar el Japó: el que demanaven i el que es va dir
	Investigar
	🎠 Intermedi
	individual
	CE1 · 1.1

	5
	L'enigma de la quadrícula
	Investigar
	🎠 Intermedi
	individual
	CE7 · 7.1

	6
	Per què Hiroshima no va començar la matança des de l'aire (desmuntant el tòpic)
	Explicar
	🎠 Intermedi
	individual
	CE1 · 1.1

	7
	Potsdam, 25 de juliol de 1945: ets Truman
	Participar
	🎢 Avançat
	individual
	CE3 · 3.4

	8
	Per què importa el 6 d'agost de 1945
	Participar
	🎢 Avançat
	individual
	CE7 · 7.2

	9
	Ahir i avui: 89 segons
	Participar
	🎢 Avançat
	individual
	CE5 · 5.1



Sessió 8. El nou ordre de 1945: Nuremberg, l'ONU i Bretton Woods (9 activitats)
	#
	Activitat
	Bloc
	Nivell
	Mode
	Criteri

	1
	De 51 a 193, en un gràfic
	Situar
	🎏 Aprenent
	individual
	CE3 · 3.3

	2
	L'article 6 amb lupa (lectura de font)
	Investigar
	🎏 Aprenent
	individual
	CE1 · 1.2

	3
	Tres invents, tres forats
	Explicar
	🎏 Aprenent
	individual
	CE3 · 3.1

	4
	Dos límits: Londres 1945 i Nova York 1950
	Investigar
	🎠 Intermedi
	individual
	CE1 · 1.1

	5
	La sala de documents: vertader o fals
	Investigar
	🎠 Intermedi
	individual
	CE7 · 7.1

	6
	Per què «no serveix per a res» és una conclusió falsa d'un diagnòstic cert (desmuntant el tòpic)
	Explicar
	🎠 Intermedi
	individual
	CE2 · 2.4

	7
	Nova York, 3 de novembre de 1950: la crònica
	Explicar
	🎢 Avançat
	individual
	CE1 · 1.4

	8
	Un tribunal de vencedors pot fer justícia?
	Participar
	🎢 Avançat
	individual
	CE5 · 5.3

	9
	Ahir i avui: el veto
	Participar
	🎢 Avançat
	individual
	CE5 · 5.1



Sessió 9. Retorn — es poden posar límits a la guerra? (9 activitats)
	#
	Activitat
	Bloc
	Nivell
	Mode
	Criteri

	1
	El mapa de qui hi està sotmès
	Situar
	🎏 Aprenent
	individual
	CE3 · 3.1

	2
	El Protocol I amb lupa (lectura de font)
	Investigar
	🎏 Aprenent
	individual
	CE1 · 1.2

	3
	L'intrús del dret humanitari
	Investigar
	🎏 Aprenent
	individual
	CE1 · 1.4

	4
	Tòquio, 1945, i l'article 51 avui
	Investigar
	🎠 Intermedi
	individual
	CE7 · 7.1

	5
	Telegrama d'un delegat del CICR, ciutat assetjada, 2018
	Explicar
	🎠 Intermedi
	individual
	CE1 · 1.3

	6
	Per què el «doble raser» és un argument per a la norma i no contra (desmuntant el tòpic)
	Explicar
	🎠 Intermedi
	individual
	CE5 · 5.3

	7
	Per què una guerra es torna guerra total
	Participar
	🎢 Avançat
	individual
	CE7 · 7.2

	8
	Manifest per la resolució 2417
	Participar
	🎢 Avançat
	individual
	CE3 · 3.4

	9
	Ahir i avui: les tres preguntes
	Participar
	🎢 Avançat
	individual
	CE5 · 5.1



Els sis vectors del currículum
Aprenentatges competencials. Cada sessió arrenca d'un problema del present (Putin a Ulan Bator, Ucraïna, Volgograd 2023, les sancions a la Xina i el Japó, la mobilització a Ucraïna i Israel, el rellotge de l'Apocalipsi, l'ONU dels vuitanta anys, la fam com a arma) i acaba amb un «ahir i avui» que porta la pregunta al present amb una dada de la Fitxa; la sessió 9 tanca amb l'exposició transversal de la PAU i les tres preguntes del dret humanitari aplicades a un conflicte obert, sense veredicte.
Perspectiva de gènere. La sessió 6 té tres activitats amb criteris propis de la CE8 (el gràfic de les dones a la força de treball, el contrast amb el present de la fotografia del torn, la carta amb cinc termes d'una dona reclutada el 1942) i llegeix a Hansard la veu d'una diputada feminista que s'oposava al reclutament; la desmobilització del 1945 es treballa amb xifres; i el vídeo extra de la sessió 8 pregunta per què en vuitanta anys cap dona no ha dirigit l'ONU.
Universalitat del currículum. Tres nivells d'accés al mateix saber (aprenent · intermedi · avançat), tot individual com correspon a Batxillerat, amb bastida completa i lleugera a l'aprenent («Comença així»), connectors a l'intermedi i cap iniciador a l'avançat; extensions de 60-90 i 90-125 paraules a la producció extensa de l'aprenent i de l'intermedi, i a l'avançat una sola peça llarga per sessió, de mínim 125 paraules, amb les altres dues fins a 100; els tres formats de la PAU identificats (dues anàlisis crítiques de dues fonts, una resposta amb cinc termes, una exposició transversal). A Batxillerat no es fa versió eriço.
Qualitat de l'educació de les llengües. Lectura de font amb fet, parer i senyal a les nou sessions, amb els originals en anglès, francès i castellà al costat de la traducció; vocabulari controlat en tres o més activitats per sessió (termes de la Fitxa encastats); canvis de registre (el protocol secret com a notícia del 1989, la resolució «Units per la pau» com a crònica, el telegrama del Ministeri japonès i el del delegat del CICR, els tres titulars del 1940-1941); i dos vídeos en anglès amb subtítols (Kings and Generals, DW) per a qui hi vulgui anar.
Ciutadania democràtica i consciència global. Qui decideix sobre el territori de qui (Munic, el protocol secret), qui paga el cost d'una guerra que la decideix la producció (el front oriental), qui és mobilitzat i amb quins drets (Churchill i Hardie), qui és classificat (Vichy), qui decideix una bomba (Truman i Szilard), qui té veto (l'ONU) i qui fa complir les normes (els cinc actors de la sessió 9): la càpsula llegeix la guerra total com una qüestió de poder i de drets, i cada sessió la porta a un conflicte obert amb la consigna de preguntar abans de sentenciar.
Benestar emocional. Nanquín, Bataan, Leningrad, Tòquio, Hiroshima i el front oriental es treballen des dels documents i les xifres de la Fitxa, sense recrear-se en la desgràcia; les fotografies del cos són documents (una fàbrica, un torn, una sala d'arxiu, un mapa) o vistes aèries, no cossos; els conflictes oberts es tracten en abstracte, atribuïts a organismes internacionals i sense noms de persones vives, i cap activitat no demana un veredicte sobre una guerra en curs, sinó la llista del que caldria saber per donar-lo.
Mesures i suports universals (DUA)
Els tres nivells (🎏 aprenent · 🎠 intermedi · 🎢 avançat) ofereixen múltiples graus d'accés al mateix saber; bastides que s'esvaeixen per graó; un sol vídeo per sessió com a ganxo; vocabulari clau destacat al marge i recollit al glossari del dossier.

